OpenLLM-France/wikimedia huggingface dataset:
# North Kansas City

North Kansas City és una població dels Estats Units a l'estat de Missouri. Segons el cens del 2000 tenia 4.714 habitants.

## Demografia

Segons el cens del 2000, North Kansas City tenia 4.714 habitants, 2.546 habitatges, i 1.013 famílies. La densitat de població era de 417,5 habitants per km².
Dels 2.546 habitatges en un 18,1% hi vivien nens de menys de 18 anys, en un 24,7% hi vivien parelles casades, en un 11% dones solteres, i en un 60,2% no eren unitats familiars. En el 51,1% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,85 i el nombre mitjà de persones que vivien en cada família era de 2,77.
Per edats la població es repartia de la següent manera: un 18% tenia menys de 18 anys, un 12,7% entre 18 i 24, un 34,3% entre 25 i 44, un 20,9% de 45 a 60 i un 14,1% 65 anys o més.
L'edat mediana era de 36 anys. Per cada 100 dones de 18 o més anys hi havia 92,2 homes.
La renda mediana per habitatge era de 28.674 $ i la renda mediana per família de 33.906 $. Els homes tenien una renda mediana de 27.487 $ mentre que les dones 26.591 $. La renda per capita de la població era de 18.967 $. Entorn del 10,6% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Kansas City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- North Kansas City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Maikel Zijlaard

Maikel Zijlaard (Rotterdam, 1 de juny de 1999) és un ciclista neerlandès, professional des del 2018. Des del 2022 corre a l'equip Tudor Pro Cycling Team. Combina el ciclisme en pista amb la carretera. En el seu palmarès destaca la victòria a l'Olympia's Tour del 2022.

## Palmarès en ruta

* 2016
** Vencedor d'una etapa al Sint-Martinusprijs Kontich
* 2017
** 1r al Tour de Flandes júnior
** 1r a la Menin-Kemmel-Menin
** Vencedor de 2 etapes als Tres dies d'Axel
* 2022
** 1r a la Dorpenomloop Rucphen
** 1r a l'Olympia's Tour
** Vencedor de 2 etapes a l'Okolo jižních Čech
* 2024
** Vencedor d'una etapa al Tour de Romandia

## Palmarès en pista

* 2018
** Medalla de plata al Campionat d'Europa de ciclisme en pista en la cursa darrera derny
* 2019
** Campió dels Països Baixos de persecució individual
** Campió dels Països Baixos de persecució per equips
* 2021
** Campió d'Europa d'eliminació sub-23

## Referències

* ↑ «UCI Pro Team – Tudor Pro Cycling Team». Tudor Pro Cycling Team. Arxivat de l'original el 28 abril 2024. [Consulta: 28 abril 2024].
* ↑ «Maikel Zijlaard eindwinnaar Olympia's Tour, slotrit voor Jim Brown» (en neerlandès), 20-03-2022. [Consulta: 29 març 2022].

## Enllaços externs

* Maikel Zijlaard a ProCyclingStats
* Fitxa a cyclingarchives.com
# Jackson (Nebraska)

Jackson és una població dels Estats Units a l'estat de Nebraska. Segons el cens del 2000 tenia 205 habitants.

## Demografia

Segons el cens del 2000, Jackson tenia 205 habitants, 83 habitatges, i 57 famílies. La densitat de població era de 465,6 habitants per km².
Dels 83 habitatges en un 32,5% hi vivien nens de menys de 18 anys, en un 54,2% hi vivien parelles casades, en un 10,8% dones solteres, i en un 31,3% no eren unitats familiars. En el 30,1% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,8% tenia menys de 18 anys, un 7,3% entre 18 i 24, un 26,8% entre 25 i 44, un 24,4% de 45 a 60 i un 14,6% 65 anys o més.
L'edat mediana era de 38 anys. Per cada 100 dones de 18 o més anys hi havia 100 homes.
La renda mediana per habitatge era de 50.833 $ i la renda mediana per família de 59.063 $. Els homes tenien una renda mediana de 31.500 $ mentre que les dones 22.917 $. La renda per capita de la població era de 20.771 $. Aproximadament el 3,2% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jackson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Jackson». American Fact Finder. Oficina del Cens dels Estats Units, 12-01-2010.
# Natàlia Cerezo

Natàlia Cerezo (Castellar del Vallès, 1985) és una narradora en llengua catalana. El seu primer llibre va guanyar el premi El Ojo Crítico de RNE de Narrativa 2018.

## Biografia

Va cursar estudis primaris i secundaris a Castellar del Vallès, on va conéixer el professor i també escriptor Josep Lluís Badal, amb qui va travar una amistat que dura fins avui. Llicenciada a Traducció i Interpretació a la Universitat Autònoma de Barcelona, treballa com a correctora i traductora.
El 2018 va publicar el seu primer llibre, una antologia de quinze relats titulada A les ciutats amagades. Escrit originalment en català, però també traduït al castellà, va veure la llum de la mà de l'editorial barcelonina Rata Books, dirigida per la també autora i editora Iolanda Batallé. D'ençà que va sortir, el llibre ha rebut crítiques molt positives. Sergi Pàmies –autor i especialista de narrativa breu– li va dedicar la seva columna al diari La Vanguardia, elogiant especialment el relat que tanca el volum.
Ha afirmat que entre els seus referents es troben Sylvia Plath, Virginia Woolf, Alice Munro, Ray Bradbury i Claire Keegan.

## Llibres
### Conte

* A les ciutats amagades (Rata Books, 2018)
* En las ciudades escondidas (Rata Books, 2018)
* Ara soc un llac (Empúries, 2024)
* Tˈestimo com la sal. Les filles parlen del pare. 19 relats i un conte, compendi de relats de diverses autores (Vienna Edicions, 2024)

### Novel·la

* I van passar tants anys (Rata Books, 2021)
* Y pasaron tantos años (Rata Books, 2021)

## Premis

* 2018: Premi 'El Ojo Crítico de RNE' de Narrativa 2018

## Referències

* ↑ R. Bonet, Dàlia. «Silencis que parlen: Marta Orriols i Natàlia Cerezo». La Lança, 17-10-2018. [Consulta: 14 desembre 2018].
* 1 2 «Natàlia Cerezo, premio 'El Ojo Crítico' de RNE de Narrativa por su libro 'En las ciudades escondidas'» (en castellà). Europa Press, 13-12-2018. [Consulta: 14 desembre 2018].
* 1 2 Antúnez, Marina. «Natàlia Cerezo: “M’agraden els contes americans”». L'Actual, 05-09-2018. [Consulta: 14 desembre 2018].
* ↑ Pàmies, Sergi. «Verano 2018, un cuento» (en castellà). La Vanguardia, 29-08-2018. [Consulta: 14 desembre].
* ↑ Martín Rodrigo, Inés. «Natàlia Cerezo: «En las redes sociales se grita demasiado, en los libros se está más tranquilo»» (en castellà). ABC, 07-07-2018. [Consulta: 14 desembre 2018].
# La Vendéenne

La Vendéenne La Roche sur Yon, més conegut com La Vendéenne, és un equip d'hoquei patins francès de la localitat de La Roche sur Yon. Fou el primer equip francès en disputar la fase final de la Copa d'Europa d'hoquei patins l'any 1997, repetint-ho el 1998. El club arribà per primera vegada a la Primera Divisió francesa l'any 1962.
La temporada 2014-2015 tingueren com a entrenadors-jugadors a Borja López i Edu Fernández.

## Palmarès

* 13 Lligues franceses: 1976, 1978, 1979, 1982, 1987, 1989, 1996, 2003, 2004, 2005, 2007, 2016 i 2017.
* 6 Copes franceses: 2002, 2006, 2007, 2011, 2014 i 2016.

## Referències

* ↑ Gautier, Jean-Philippe. «Pour recruter, le rink-hockey mise sur les mondiaux» (en francès). Ouest-france.fr, 04-11-2014. [Consulta: 27 desembre 2014].
* ↑ «Rink-hockey. Eric Marquis doit renoncer!» (en francès). LeJournayduPaysYonnais.fr, 18-08-2014. Arxivat de l'original el 2015-07-07. [Consulta: 12 juny 2017].

## Enllaços externs

* La Vendéenne - Lloc web oficial
# Heinrich Rose

Heinrich Rose (6 d'agost de 1795, Berlín, Alemanya - 27 de gener de 1864, Berlín) fou un mineralogista i químic analític alemany que descobrí el niobi.
Heinrich Rose era germà del també mineralogista Gustav Rose i fill del farmacèutic Valentin Rose. Heinrich Rose fou professor a la Universitat de Berlín des de 1823. El 1845 descobrí l'element químic, que ell anomenà niobi a partir de Níobe, la filla de Tàntal, personatge de la mitologia grega, demostrant que era diferent del tàntal. Charles Hatchett havia descobert el 1801 un suposat nou element químic en la columbita, un mineral on coexisteixen niobi i tàntal, i que Hatchett havia anomenat "columbi". En la mateixa publicació també proposava el descobriment d'un altre element químic, que anomenà “pelopi”, a partir de Pèlops, heroi de la mitologia grega, fill de Tàntal i Dione, i que havia descobert en el mineral tantalita. Investigacions posteriors van identificar aquest suposat nou element com una barreja de tàntal i el niobi. Durant molts d'anys coexistiren els dos noms niobi i columbi per designar el mateix element químic, i la IUPAC assignà finalment el nom de niobi el 1950. El 1830, fou elegit membre estranger de l'Acadèmia Sueca Reial de Ciències.

## Referències

* ↑ Rose, Heinrich «On two new metals, pelopium and niobium, discovered in the bavarian tantalites». Philosophical Magazine Series 3, 26, 171, 1845, pàg. 179–181. DOI: 10.1080/14786444508562692.
* ↑ Galissard de Marignac, J.C. «Recherches sur les combinaisons du niobium» (en francès). Annales de chimie et de physique, 4, 8, 1866, pàg. 7–75.
# Le Plessis-Trévise

Le Plessis-Trévise és un municipi francès, situat al departament de la Val-de-Marne i a la regió de l'Illa de França.
Forma part del cantó de Villiers-sur-Marne i del districte de Nogent-sur-Marne. I des del 2016, de la divisió Grand Paris Sud Est Avenir de la Metròpoli del Gran París.
# Hyperolius reesi

Hyperolius reesi és una espècie de granota de la família Hyperoliidae. Habita en República Democràtica del Congo, Malaui, Moçambic, Tanzània, Zàmbia, Zimbàbue i, possiblement Botswana, Burundi i Ruanda. El seu hàbitat natural inclou boscs tropicals o subtropicals secs i a baixa altitud, sabanes seques, sabanes humides, zones seques d'arbusts, zones d'arbusts tropicals o subtropicals secs, prats seques a baixa altitud, prats humits o inundats en alguna estació, prats tropicals o subtropicals a gran altitud, rius, pantans, llacs d'aigua dolça, llacs temporals d'aigua dolça, maresmes d'aigua dolça, corrents intermitents d'aigua dolça, terra arable, pastures, jardins rurals, àrees urbanes, àrees d'emmagatzematge d'aigua, estanys, zones de regadiu, terres d'agricultura parcial o temporalment inundades i canalés i dics.

## Referències

* ↑ IUCN SSC Amphibian Specialist Group. Hyperolius reesi. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
# Jami at-Tawàrikh

Jami at-Tawàrikh (àrab: جامع التواريخ, Jāmiʿ at-tawārīkh) o Compendi de cròniques és una crònica escrita pel metge i historiador persa Raixid-ad-Din (1247-1318), que explica els fets transcorreguts des d'Adam fins al segle xiii. Destaca per l'atenció prestada als fets de l'Il-kanat, així com per la barreja de fonts documentals orientals i occidentals i per la riquesa de les seves il·lustracions. El mateix autor va pagar un fons per encoratjar-ne les traduccions, per la qual cosa es conserven versions coetànies en xinès, àrab i persa. L'obra, en diversos volums, va ser encarregada pel kan Mahmud Ghazan.

## Contingut

La crònica es divideix en quatre seccions:
* Ta'rikh-i Ghazani, que explica la història de les tribus mongols.
* La segona part, que se centra en pobles euroasiàtics, incloent-hi els patriarques bíblics, Mahoma i els califes, les dinasties turca i xinesa, història dels francs, dels indis i els jueus.
* Shu'ab-i panjganah, genealogies d'alguns dels pobles precedents.
* Súwar al-aqàlim, apèndix geogràfic (perdut).

## Bibliografia

* Charles Melville, "JĀMEʿ AL-TAWĀRIḴ" a Encyclopaedia Iranica
# Mv

mv és una ordre de Unix usat per moure o canviar el nom arxius o directoris del sistema de fitxers. L'arxiu original és esborrat i el crea un nou arxiu amb el mateix contingut, el nom pot ser diferent o pot ser el mateix. En cas que es faci servir en la mateixa ruta amb el nom del fitxer i un altre nom només canviés el nom del fitxer.
mv prové de la paraula move que significa moure en anglès.

## Opcions

Canvia el nom del fitxer1 a fitxer2
Mou un arxiu d'un origen a una destinació
Sobreescriu/reemplaça el fitxer de destinació sense preguntar a l'usuari
Pregunta per cada fitxer a sobreescriure abans de fer-ho
Mostra el nom de cada fitxer a ser mogut

## Vegeu també

* cp
* rm
* UNIX
# Hataki

Un hataki (叩 き) és un tipus d'eina de neteja domèstica que es va originar al Japó. Consisteix en tires de tela resistents adherides a un pal o bastó i s'utilitza per moure la pols des de les superfícies cap a terra, on es pot escombrar o aspirar.
És similar a un plomall de plomes, no s'ha de confondre amb un ōnusa.
# La monja alférez

La monja alférez és una pel·lícula espanyola del 1986 dirigida per Javier Aguirre Fernández, amb guió del propi Aguirre basat en una novel·la de Thomas de Quincey, i protagonitzat per la seva esposa Esperanza Roy. Està basada en la biografia de Catalina de Erauso.

## Argument

Tracta sobre la història de la guipuscoana Catalina de Erauso, qui en el segle xvi havia estat ingressada com a novícia a un convent, però se'n va escapolir i va embarcar cap a Amèrica disfressada d'home. Allí ingressa a l'exèrcit espanyol, en el que va arribar a assolir el grau d'alferes.

## Repartiment

* Esperanza Roy - Catalina de Erauso
* Andrés Mejuto - Papa Urbà VIII
* Conrado San Martín
* Blanca Marsillach

## Premis

Fou nominada al Goya a la millor direcció artística de 1987 per Eduardo Torre de la Fuente

## Referències

* ↑ Lo cierto como increíble, El País, 12 de juny de 1987
* ↑ La monja alférez a Fotogramas
* ↑ La monja alférez als Premis Goya
# Holly Walker

Holly Ruth Haines Walker (Lower Hutt, 15 de novembre de 1982) és una política neozelandesa i diputada de la Cambra de Representants de Nova Zelanda des de les eleccions de 2011. És membre del Partit Verd.

## Inicis

Walker va néixer el 15 de novembre de 1982 a Lower Hutt. Allí realitzaria els seus estudis primaris i secundaris abans d'anar-se a Dunedin per a estudiar a la Universitat d'Otago. Es graduà amb un BA en anglès i política el 2005. Es graduà el 2009 amb un MPhil de la Universitat d'Oxford. Començaria a treballar pel Partit Verd el 2006.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 12 | Verd |
Per a les eleccions generals de 2011 seria candidata pel Partit Verd en la circumscripció electoral de Hutt South. Quedà tercera amb l'11,52% del vot. En trobar-se dotzena en la llista electoral del partit i aquest partit rebre catorze escons, Walker fou elegida com a diputada de llista.

## Vida personal

Walker viu actualment amb la seva parella David Haines i el seu fill a Petone, Lower Hutt.

## Referències

* 1 2 (anglès) «Party Lists of Successful Registered Parties» (2011). Comissió Electoral. [Consulta: 07/07/2013.]
* 1 2 3 (anglès) «Holly Walker – List member, Green Party». Parlament de Nova Zelanda. [Consulta: 07/07/2013.]
* 1 2 3 (anglès) «Holly Walker Arxivat 2013-08-09 a Wayback Machine.». Partit Verd d'Aotearoa Nova Zelanda. [Consulta: 07/07/2013.]
* ↑ (anglès) «Official Count Results -- Hutt South Arxivat 2012-01-03 a Wayback Machine.» (2011). Comissió Electoral. [Consulta: 07/07/2013.]

## Vegeu també

* Partit Verd d'Aotearoa Nova Zelanda

## Enllaços externs

* (anglès) Informació sobre Holly Walker a la pàgina web del Partit Verd Arxivat 2013-08-09 a Wayback Machine.
# Maiko Nasu

Maiko Nasu (那須 麻衣子, 31 de juliol de 1984) és una exfutbolista japonesa. Va debutar amb la selecció del Japó el 2009. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2009 | 2 | 0 |
| 2010 | 0 | 0 |
| 2011 | 1 | 0 |
| Total | 3 | 0 |

## Referències

* ↑ tokidokinikki.net(japonès)
* ↑ 2011 Japan Football Association(japonès)
# Jing Yali

    En aquest nom xinès, el cognom és Jing.
Jing Yali (en xinès: 荆雅礼, en pinyin: Jīng Yālǐ, 25 de maig de 1989) és una ciclista xinesa, especialista en el ciclisme en pista. Ha participat en els Jocs Olímpics de Rio de Janeiro, on fou setena en la prova de persecució per equips del programa de ciclisme. Als Jocs Asiàtics de 2014 guanyà una medalla d'or en la prova de persecució per equips formant equip amb Huang Dongyan, Zhao Baofang i Jiang Wenwen.

## Palmarès en pista

* 2014
** Medalla d'or als Jocs Asiàtics en Persecució per equips (amb Huang Dongyan, Zhao Baofang i Jiang Wenwen)
** Campiona d'Àsia en Persecució
** Campiona d'Àsia en Persecució per equips (amb Huang Dongyan, Zhao Baofang i Jiang Wenwen)
* 2015
** Campiona d'Àsia en Persecució per equips (amb Huang Dongyan, Zhao Baofang i Jiang Wenwen)
* 2017
** Campiona de la Xina en persecució per equips (amb Huang Dongyan, Ma Menglu i Wang Hong)

## Referències

* 1 2 «Olympedia – Jing Yali». [Consulta: 22 desembre 2023].
* ↑ «Jing Yali». procyclingstats.com. [Consulta: 7 febrer 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Murphys Estates

Murphys Estates és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 1.518 habitants.

## Demografia

Segons el cens del 2000, Murphys Estates tenia 1.518 habitants, 534 habitatges i 410 famílies. La densitat de població era de 293,1 habitants/km².
Dels 534 habitatges en un 37,3% hi vivien nens de menys de 18 anys, en un 56,9% hi vivien parelles casades, en un 15,7% dones solteres, i en un 23,2% no eren unitats familiars. En el 20,8% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,31.
Per edats la població es repartia de la següent manera: un 28,2% tenia menys de 18 anys, un 8,3% entre 18 i 24, un 31,7% entre 25 i 44, un 24% de 45 a 60 i un 7,8% 65 anys o més.
L'edat mediana era de 34 anys. Per cada 100 dones de 18 o més anys hi havia 82,3 homes.
La renda mediana per habitatge era de 25.972 $ i la renda mediana per família de 26.528 $. Els homes tenien una renda mediana de 38.750 $ mentre que les dones 15.450 $. La renda per capita de la població era d'11.358 $. Entorn del 24,7% de les famílies i el 30,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murphys Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 11 agost 2010].
* ↑ «Geographic Comparison Table- Murphys Estates». American Fact Finder. Oficina del Cens dels Estats Units, 12-01-2010.
# Koragoïta

La koragoïta és un mineral de la classe dels òxids. Rep el nom d'Aleksei Aleksandrovich Korago (1942–1993), geòleg qui va investigar sobre la formació de les perles de riu al districte Arkhangel'sk de Rússia i l'origen de l'ambre.

## Característiques

La koragoïta és un òxid de fórmula química Mn2+ 2Mn$^{3+}$Nb₂(Nb,Ta)₃W₂O$_{20}$. Va ser aprovada com a espècie vàlida per l'Associació Mineralògica Internacional l'any 1994. Cristal·litza en el sistema monoclínic. La seva duresa a l'escala de Mohs es troba entre 4 i 5.
Segons la classificació de Nickel-Strunz, la koragoïta pertany a «04.De: Òxids i hidròxids amb proporció Metall:Oxigen = 1:2 i similars amb cations de mida mitjana; amb diversos poliedres» juntament amb els següents minerals: downeyita, koechlinita, russel·lita, tungstibita, tel·lurita, paratel·lurita, bismutotantalita, bismutocolumbita, cervantita, estibiotantalita, estibiocolumbita, clinocervantita i baddeleyita.

## Formació i jaciments

Va ser descoberta a la vall del riu Vez-Dara, a la regió de Khorog, dins la divisió administrativa autònoma de Gorno-Badakhxan, al Tadjikistan. Només ha estat trobada en un altre aindret més a tot el planeta: a la mina La Grange, a la localitat francesa de Meymac, a la regió de Nova Aquitània.

## Referències

* ↑ «Koragoite» (en anglès). Mindat. [Consulta: 2 febrer 2018].
# Hatamoto

Un hatamoto (旗本) era un samurai al servei directe del shogunat Tokugawa al Japó. Mentre que els tres shogunats de la història del Japó tenien servents oficials, en els dos anteriors eren referits com gokenin. No obstant això, durant el període Edo els hatamoto eren els servents de major rang de la casa Tokugawa, mentre que els gokenin eren els de menor rang. No hi havia una diferència clara entre els dos en termes d'ingressos, però els hatamoto tenien dret de demanar una audiència directa amb el shogun mentre que els gokenin no. La paraula hatamoto significa literalment "a la base de la bandera", i comunament es tradueix com a "banderer". Un altre terme que es va utilitzar en el període Edo per als hatamoto va ser jikisan hatamoto (直参旗本), el qual es prenia com "hatamoto directe del shogunat", la qual cosa servia per a diferenciar entre la generació passada de hatamoto que servien a diversos senyors.

## Referències

* ↑ Ooms, p. 190.
* ↑ Ogawa, p. 43.
# Olyra collettii

Olyra collettii és una espècie de peix de la família dels olírids i de l'ordre dels siluriformes.

## Morfologia

* Els mascles poden assolir 5,8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia.

## Referències

* ↑ «Olyra collettii». Catalogue of Life. (anglès) (anglès)
* 1 2 3 FishBase (anglès)
* ↑ Bockmann, F.A. i M.C.C. de Pinna, 2004. Heptapterus collettii Steindachner, 1881: a member of the Asian bagrid genus Olyra erroneously assigned to the Neotropical fauna (Siluriformes: Ostariophysi). Copeia 2004(3):665-675.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hora, S. L., 1936: Siluroid fishes of India, Burma and Ceylon. II. Fishes of the genus Akysis Bleeker. III. Fishes of the genus Olyra McClelland. IV. On the use of the generic name Wallago Bleeker. V. Fishes of the genus Heteropneustes Müller. Records of the Indian Museum (Calcuta) v. 38 (pt 2): 199-209.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB